ระเบียบกรมการขนส่งทางบกระเบียบกรมการขนส่งทางบกว่าด้วยหลักเกณฑ์และวิธีการให้ความเห็นชอบมาตรค่าโดยสาร(TAXI METER)พ.ศ.๒๕๓๕ อาศัยอำนาจตามความในข้อ ๓ ของกฎกระทรวงฉบับที่ ๑๐(พ.ศ. ๒๕๓๕) ออกตามความในพระราชบัญญัติรถยนตร์ พ.ศ. ๒๕๒๒และเพื่อให้การพิจารณาให้ความเห็นชอบมาตรค่าโดยสาร (TAXI METER)เป็นไปด้วยความเหมาะสม อธิบดีกรมการขนส่งทางบกวางระเบียบไว้ ดังต่อไปนี้ข้อ ๑ ระเบียบนี้เรียกว่า ระเบียบกรมการขนส่งทางบกว่าด้วยหลักเกณฑ์และวิธีการให้ความเห็นชอบมาตรค่าโดยสาร(TAXI METER) พ.ศ. ๒๕๓๕ข้อ ๒[๑] ให้ใช้ระเบียบนี้ ตั้งแต่วันที่ ๗ พฤษภาคม๒๕๓๕ เป็นต้นไปข้อ ๓ผู้ใดประสงค์จะให้กรมการขนส่งทางบกเห็นชอบมาตรค่าโดยสารแบบหรือชนิดใดให้ยื่นคำขอต่อกรมการขนส่งทางบกพร้อมด้วยหลักฐานดังต่อไปนี้(๑) รายละเอียดแสดงคุณสมบัติ และชุดคำสั่ง (PROGRAM)แสดงวงจรการทำงานที่สมบูรณ์ของมาตรค่าโดยสารอย่างน้อยจำนวน ๒ ชุด(๒) มาตรค่าโดยสารตัวอย่างอย่างน้อยจำนวน ๒เครื่อง พร้อมเครื่องมือตรวจสอบความเที่ยงตรงจำนวน ๑ ชุดเอกสารต่าง ๆรวมทั้งมาตรค่าโดยสารตัวอย่างและเครื่องมือตรวจสอบความเที่ยงตรงที่ยื่นเป็นหลักฐานพร้อมคำขอจะต้องมอบให้เป็นสมบัติของกรมการขนส่งทางบกข้อ ๔ มาตรค่าโดยสารต้องประกอบด้วยส่วนสำคัญ ๒ส่วน คือ มิเตอร์ (METER) และเซนเซอร์ (SENSOR)ดังนี้(๑) มิเตอร์เป็นส่วนที่บรรจุวงจรอิเล็คทรอนิคแสดงข้อมูลและอัตราค่าโดยสาร(๒) เซนเซอร์เป็นตัววัดระยะทางการเคลื่อนที่ของรถแล้วส่งสัญญาณไปยังมิเตอร์เพื่อคำนวณอัตราค่าโดยสารข้อ ๕มาตรค่าโดยสารที่ขอรับความเห็นชอบต้องมีคุณสมบัติ ดังต่อไปนี้(๑) วงจรภายในทำงานด้วยไมโครคอมพิวเตอร์ใช้กระแสไฟจากแบตเตอรี่ของรถยนต์มาตรค่าโดยสารที่บรรจุวงจรไว้ภายในต้องมีลักษณะปิดมิดชิดแต่มีช่องระบายความร้อนได้และต้องผ่านการประทับเครื่องหมายรับรอง (SEAL)จากกรมการขนส่งทางบกเพียงจุดเดียวเมื่อผ่านการประทับเครื่องหมายรับรองแล้วไม่สามารถถอดเอาวงจรภายในออกมาได้โดยไม่ทำลายเครื่องหมายรับรองและตำแหน่งที่ประทับเครื่องหมายรับรองต้องมองเห็นได้ชัดเจนเมื่อติดตั้งมาตรค่าโดยสารเข้าไว้ที่ตัวรถแล้ว(๒) คำนวณค่าโดยสารจากระยะทางที่โดยสาร และเวลา(ในกรณีรถไม่สามารถเคลื่อนที่หรือเดินรถต่อไปได้เกินกว่า ๖ กิโลเมตรต่อชั่วโมง)ขณะทำการโดยสารตามอัตราค่าโดยสารที่รัฐมนตรีประกาศกำหนดระยะทางที่โดยสารต้องได้จากการทำงานของเซนเซอร์ และเวลาในการโดยสารต้องได้จากการทำงานของวงจรที่อยู่ภายในมิเตอร์(๓) สามารถแสดงข้อมูลให้ผู้โดยสารทราบดังต่อไปนี้(ก) ระยะทางในการโดยสารมีหน่วยเป็นกิโลเมตรมีทศนิยม ๑ ตำแหน่ง (๑๐๐ เมตร)ระยะทางในการโดยสารสูงสุดต้องแสดงได้อย่างน้อย ๙๙.๙ กิโลเมตรโดยแสดงเป็นตัวเลขขนาดสูงไม่น้อยกว่า ๐.๓ นิ้ว(ข) เวลาในการโดยสารมีหน่วยเป็นชั่วโมงและนาทีเวลาในการโดยสารสูงสุดต้องแสดงได้อย่างน้อย ๙ ชั่วโมง ๕๙ นาทีโดยแสดงเป็นตัวเลขขนาดสูงไม่น้อยกว่า ๐.๓ นิ้ว(ค) ค่าโดยสารมีหน่วยเป็นบาทสามารถแสดงอัตราค่าโดยสารเริ่มต้นและการเปลี่ยนแปลงค่าโดยสารที่คำนวณจากระยะทางและเวลา(ในกรณีรถไม่สามารถเคลื่อนที่หรือเดินรถต่อไปได้เกินกว่า ๖ กิโลเมตรต่อชั่วโมง)ตลอดเวลาของการโดยสาร โดยเมื่อจำนวนค่าโดยสารครบ ๒บาทให้แสดงการเปลี่ยนแปลงทุกครั้งเป็นตัวเลขขนาดสูงไม่น้อยกว่า ๐.๕ นิ้วการแสดงผลตาม (ก) และ (ข)ต้องปรากฏให้เห็นได้ตลอดเวลา หรือเปิดเมื่อผู้โดยสารต้องการทราบ ส่วนการแสดงผลตาม(ค) ต้องปรากฏอยู่ตลอดเวลาของการโดยสาร ตัวเลขที่แสดงผลต้องมีแสงสว่างที่ตัวเลขและสามารถมองเห็นได้อย่างชัดเจน(๔) ด้านการมีสวิทช์ใช้กดเมื่อเริ่มการเดินทางและสวิทช์สำหรับกดเมื่อสิ้นสุดการเดินทาง การคำนวณค่าโดยสารจะเริ่มเมื่อกดสวิทช์เริ่มการเดินทางและสิ้นสุดการคำนวณค่าโดยสารเมื่อกดสวิทช์สำหรับสิ้นสุดการเดินทาง(๕) บนหน้าปัทม์มีข้อความอธิบายสวิทช์และช่องตัวเลขแสดงผลเป็นภาษาไทยและมีภาษาอังกฤษกำกับทุกแห่ง(๖) การแก้ไขอัตราค่าโดยสารกระทำได้โดยการแก้ไขหรือเปลี่ยนแปลงเฉพาะหน่วยความจำของไมโครคอมพิวเตอร์เท่านั้น(๗)ตัวมิเตอร์และเซนเซอร์สามารถทำงานได้ปกติแม้รถจะวิ่งด้วยความเร็วเกินกว่า ๑๐๐กิโลเมตรต่อชั่วโมง และในที่ซึ่งมีอุณหภูมิเกินกว่า ๖๐ องศาเซนติเกรด(๘)ไม่สามารถปรับแต่งวงจรภายในตัวมาตรค่าโดยสารได้จากภายนอกด้วยวิธีการใด ๆ ทั้งสิ้น(๙)มีหมายเลขประจำแต่ละเครื่องเก็บอยู่ในชุดคำสั่ง (PROGRAM) และสามารถแสดงออกมาทางส่วนแสดงผลได้เมื่อต้องการทราบ(๑๐) มี CONNECTOR สำหรับต่อสายไฟจากมิเตอร์ไปยังเครื่องหมายซึ่งแสดงข้อความว่าว่าง เมื่อไม่มีผู้โดยสารตัวอักษรคำว่าว่างบนเครื่องหมายดังกล่าว จะต้องมีความสูงไม่น้อยกว่า ๒ นิ้วและสามารถมองเห็นได้ชัดเจนจากภายนอกทั้งเวลากลางวันและกลางคืน(๑๑) ระบบเซนเซอร์ต้องมีคุณสมบัติ ดังต่อไปนี้(ก)เป็นแบบใช้ใบพัดตัดลำแสงอินฟาเรดที่ส่งออกจากตัวส่งและรับโดยตัวรับใบพัดต่ออยู่ระหว่างสายวัดความเร็วกับเครื่องวัดความเร็วของรถ(ข) ไม่มีวงจรอิเล็คทรอนิคอื่นใด นอกจากตัวส่งแสงและตัวรับแสง(ค) ระหว่างเซนเซอร์และมิเตอร์มีสายไฟได้เพียง ๓เส้น เท่านั้น ๒ เส้นสำหรับเป็นกระแสไฟเลี้ยงและสายดิน (GROUND) ของตัวส่งแสงและรับแสงส่วนอีก ๑ เส้น สำหรับส่งสัญญาณกลับไปยังมิเตอร์(ง) เมื่อสายวัดความเร็วหมุนไป ๑ รอบใบพัดซึ่งมีเพียง ๑ ช่อง จะทำให้มีสัญญาณส่งกลับไปยังมิเตอร์เพียง ๑ พัลซ์ (PULSK)เท่านั้น (๑๒)[๒]กรณีเซนเซอร์มีคุณสมบัติแตกต่างไปจากที่กำหนดในข้อ ๕ (๑๑)เมื่อคณะกรรมการพิจารณาให้ความเห็นชอบมาตรค่าโดยสาร (TAXI METER)พิจารณาเห็นว่าคุณสมบัติของเซนเซอร์ดังกล่าวสามารถใช้งานได้ดีมีมาตรฐานเดียวกันหรือสูงกว่าที่กำหนดให้ใช้เซนเซอร์ที่มีคุณสมบัติแตกต่างไปจากที่กำหนดดังกล่าวนั้นได้ข้อ ๖ให้คณะกรรมการพิจารณาการให้ความเห็นชอบมาตรค่าโดยสาร (TAXIMETER) เป็นผู้พิจารณาตรวจสอบลักษณะและคุณสมบัติของมาตรค่าโดยสารที่ขอรับความเห็นชอบหากเห็นว่ามาตรค่าโดยสารแบบหรือชนิดใดมีคุณสมบัติเหมาะสมและมีประสิทธิภาพในการใช้งานได้ดีให้เสนออธิบดีกรมการขนส่งทางบกเพื่อเห็นชอบต่อไปกรณีคณะกรรมการมีข้อสงสัยเกี่ยวกับมาตรค่าโดยสารที่ขอรับความเห็นชอบผู้ขอรับความเห็นชอบจะต้องจัดส่งเอกสารหรือเจ้าหน้าที่ผู้มีความรู้ความสามารถให้คำชี้แจงหรือทดสอบการทำงานให้คณะกรรมการดูจนเป็นที่พอใจข้อ ๗มาตรค่าโดยสารแบบหรือชนิดใดที่กรมการขนส่งทางบกเห็นชอบไปแล้วมีการแก้ไขเปลี่ยนแปลงวงจรชุดคำสั่ง (PROGRAM) ตลอดจนคุณสมบัติอื่นให้ผิดไปจากเดิมจะต้องยื่นขอรับความเห็นชอบจากกรมการขนส่งทางบกก่อนข้อ ๘มาตรค่าโดยสารแบบหรือชนิดใดที่กรมการขนส่งทางบกเห็นชอบไปแล้วมีความบกพร่องคลาดเคลื่อน หรือมีลักษณะและประสิทธิภาพการทำงานแตกต่างไปจากมาตรค่าโดยสารตัวอย่างที่มอบให้กับกรมการขนส่งทางบกให้คณะกรรมการพิจารณาการให้ความเห็นชอบมาตรค่าโดยสาร (TAXI METER)เรียกผู้ขอรับความเห็นชอบนำมาตรค่าโดยสารแบบหรือชนิดดังกล่าวมาทดสอบเป็นการเพิ่มเติมหรือเสนออธิบดีกรมการขนส่งทางบกเพื่อยกเลิกการให้ความเห็นชอบมาตรค่าโดยสารแบบหรือชนิดดังกล่าวได้ข้อ ๙ ให้รองอธิบดี (ฝ่ายปฏิบัติการ)กรมการขนส่งทางบก รักษาการตามระเบียบนี้ให้ไว้ณ วันที่ ๗ พฤษภาคม พ.ศ. ๒๕๓๕บรรเทิง วัฒนศิริธรรมอธิบดีกรมการขนส่งทางบกระเบียบกรมการขนส่งทางบกว่าด้วยหลักเกณฑ์และวิธีการให้ความเห็นชอบมาตรค่าโดยสาร (TAXIMETER)(ฉบับที่ ๒) พ.ศ. ๒๕๓๕[๓]สุรินทร์/ แก้ไข๒๑/๐๘/๒๕๔๔ปฐมพร/อัปเดท๑๘กันยายน ๒๕๕๐[๑]ราชกิจจานุเบกษา เล่ม ๑๐๙/ตอนที่ ๑๑๔/หน้า ๑๐/๑๓ พฤศจิกายน ๒๕๓๕[๒]ข้อ ๕ (๑๒) เพิ่มโดยระเบียบกรมการขนส่งทางบกว่าด้วยหลักเกณฑ์และวิธีการให้ความเห็นชอบมาตรค่าโดยสาร (TAXIMETER) (ฉบับที่ ๒) พ.ศ. ๒๕๓๕[๓]ราชกิจจานุเบกษา เล่ม ๑๐๙/ตอนที่ ๑๑๔/หน้า ๑๔/๑๓ พฤศจิกายน ๒๕๓๕